b'\n_START_ARTICLE_\nMikko Kilpi\n_START_PARAGRAPH_\nMikko Kustaa Kilpi (7. marraskuuta 1928 Sippola \xe2\x80\x93 6. syyskuuta 1991 Heinola) oli suomalainen runoilija ja kustannustoimittaja._NEWLINE_Kilpi toimi muun muassa WSOY:n kustannustoimittajana vuosina 1952\xe2\x80\x931965 sek\xc3\xa4 Tekniikan Maailman kustannusp\xc3\xa4\xc3\xa4llikk\xc3\xb6n\xc3\xa4 vuodet 1966\xe2\x80\x931969. H\xc3\xa4n suomensi runsaasti muun muassa taidekirjallisuutta. Runoissa Lapin luonto oli h\xc3\xa4nelle t\xc3\xa4rke\xc3\xa4 aihe. Monissa runoissaan h\xc3\xa4n viljeli sanailottelua ja lempe\xc3\xa4\xc3\xa4 ironiaa._NEWLINE_Kilpi oli naimisissa kirjailija Eeva Kilven kanssa vuodet 1949\xe2\x80\x931966. Avioliitosta on kolme poikaa.\n_START_SECTION_\nOsuus Tuntemattoman sotilaan julkaisuun\n_START_PARAGRAPH_\nKilpi sai WSOY:ss\xc3\xa4 ollessaan vuonna 1954 luettavakseen V\xc3\xa4in\xc3\xb6 Linnan Tuntemattoman sotilaan k\xc3\xa4sikirjoituksen. H\xc3\xa4n arvioi, ett\xc3\xa4 \xe2\x80\x9dsiit\xc3\xa4 saattaisi saada omalla tavallaan j\xc3\xa4rkytt\xc3\xa4v\xc3\xa4n dokumentaarisen sotakuvauksen, kunhan k\xc3\xa4sikirjoitusta v\xc3\xa4h\xc3\xa4n k\xc3\xa4sitelt\xc3\xa4isiin\xe2\x80\x9d. Kilven mukaan j\xc3\xa4lkiviisautta ja vahingoniloa pit\xc3\xa4isi karsia, murrerepliikkej\xc3\xa4 muuttaa kansanomaiseksi puhekieleksi, h\xc3\xb6lm\xc3\xb6jen upseerien m\xc3\xa4\xc3\xa4r\xc3\xa4\xc3\xa4 v\xc3\xa4hent\xc3\xa4\xc3\xa4, tyyppien karrikointia lievent\xc3\xa4\xc3\xa4 sek\xc3\xa4 loppupuolella ilmenev\xc3\xa4\xc3\xa4 katkeruutta h\xc3\xa4ivytt\xc3\xa4\xc3\xa4._NEWLINE_Kilpi piti Tuntematonta sotilasta \xe2\x80\x9densimm\xc3\xa4isen\xc3\xa4 todella painavana dokumenttiromaanina\xe2\x80\x9d. Tuntemattoman sotilaan kustannusp\xc3\xa4\xc3\xa4t\xc3\xb6ksen teki WSOY:n p\xc3\xa4\xc3\xa4johtaja Yrj\xc3\xb6 A. J\xc3\xa4ntti is\xc3\xa4ns\xc3\xa4 Jalmari J\xc3\xa4ntin sek\xc3\xa4 Mikko Kilven lausuntojen pohjalta.'